Asetus aluksenomistajan velvollisuudesta antaa erinäisiä tilastollisia tietoja
Suomen asetuskokoelma 6.9.1918/113.

Asetus

aluksenomistajan velvollisuudesta antaa erinäisiä

tilastollisia tietoja.

Annettu Helsingissä, 6 päivänä syyskuuta 1918.

___

    Suomen Senaatti on, Kauppa- ja Teollisuustoimituskunnan esittelyssä, hyväksynyt ja vahvistanut seuraavan asetuksen:

1 §.

Aluksenomistaja on velvollinen hänelle kuuluvasta vähintään 19 nettorekisteritonnin vetoisesta aluksestaan antamaan Merenkulkuhallitukselle tarpeellisia tilastollisia tietoja aluksella harjoitetusta kauppamerenkulusta ja sen miehistöstä niitä tilastollisia selvityksiä varten maan kauppamerenkulusta, joita, kuten siitä on erikseen säädetty, mainitun hallituksen on valmistettava.

2 §.

Tiedot, jotka 1 §:ssä mainitaan, ovat annettavat Merenkulkuhallituksen tarkoitusta varten laatimille ja aluksenomistajan saatavilla oleville kaavakkeille ja muutoin niiden osoitusten mukaan, joita Merenkulkuhallitus tämän yhteydessä voi antaa, sekä jätettävät ennen 1 päivää maaliskuuta joka vuosi joko Merenkulkuhallitukselle tai, milloin aluksenomistaja katsoo sen sopivammaksi, lähimmälle merimieshuoneelle, tämän toimesta Merenkulkuhallitukselle lähetettäväksi. Tätä kaikki asianomaiset noudattakoot.

Helsingissä, 6 päivänä syyskuuta 1918.

Suomen Senaatti:

J. K. PAASIKIVI.

E. N. SETÄLÄ.

ARTHUR CASTRÉN.

JUHANI ARAJÄRVI.

OTTO STENROTH.

JALMAR CASTRÉN.

HEIKKI RENVALL.

SAMULI SARIO.

Hj. Enwald.

Katso myös
 Tämän asetuksen kumosi asetus aluksenomistajan velvollisuudesta antaa erinäisiä tilastollisia tietoja annetun asetuksen kumoamisesta.

Vesiliikennesäädökset